Title: Kommentaar
Author: Administrator
Last saved by: Asta Urb
Company: Justiitsministeerium

K O R R A L D U S
Haapsalu,	14. oktoober 2005 nr 682

Üleujutuse läbi majapidamises tekkinud
kahjude hüvitamine (Roland Kärmet)

Haapsalu Linnavalitsuse poole pöördus avaldusega Roland Kärmet (elukoht Õhtu kallas 17-3, Haapsalu linn), kes 8. ja 9. jaanuari 2005 tormi ja üleujutuse tõttu on sattunud toimetulekuraskustesse ning kelle eluase sai kannatada ulatuses, mis ei võimalda perekonnal seal turvaliselt elada.
Haapsalu Linnavalitsuse linna kinnisvara halduri V. Maisalu ja ehitusjärelvalveinseneri M. Jetsi poolt hinnati eluase Õhtu kallas 17-3, kus elab perekond Kärmet, tormikahjustuste suuruseks 22 969 krooni. Taastamist vajaksid puitpõrandad, osaliselt seinad, lagunenud on pliidi soemüür.
Ülaltoodust lähtuvalt teeb linnavalitsuse sotsiaalkomisjon linnavalitsusele ettepaneku, eraldada Roland Kärmet´ile tormikahju ja üleujutuse likvideerimiseks rahalisi vahendeid 20 000 krooni kiireloomuliste remonttööde teostamiseks.
Juhindudes sotsiaalhoolekande seaduse § 8 p 2, § 23 p 1, 2 ja 3, § 28¹, kohaliku omavalitsuse korralduse seaduse § 6 lg 1, lg 3 p 1, § 30, § 31, Haapsalu põhimääruse § 35 lg 1 p 2, § 63, Lääne maavanema 14. 01. 2005 korraldusest nr 6 “Rahaliste vahendite kasutamise kord”, Haapsalu Linnavalitsuse 18.01.2005 korraldusest nr 35 “8. ja 9. jaanuari 2005 tormi läbi kannatanutele kriisiabi osutamise korra kehtestamine” ja haldusmenetluse seadusest Haapsalu Linnavalitsus

k o r r a l d a b :

1.	Eraldada Roland Kärmet´ile (elukoht Õhtu kallas 17-3, Haapsalu linn) rahalisi vahendeid tormikahjustuse ja üleujutuse osaliseks kompenseerimiseks kokku summas 20 000 (kakskümmend tuhat) krooni .
2.	Linnavalitsuse raamatupidamisel (L. Tammsalu) välja maksta punktis 1 nimetatud summa Haapsalu Linnavalitsusele Vabariigi Valitsuse reservist eraldatud rahalistest vahenditest Roland Kärmet´ile tema poolt linnavalitsuse sotsiaal- ja tervishoiuosakonnale esitatud ehitusmaterjalide ja ehitustööde kuludokumentide alusel.
3.	Korraldus teha teatavaks sotsiaal- ja tervishoiuosakonnale (E. Lemmsalu), aselinnapeale (I. Danilov), raamatupidamisele (L. Tammsalu, E. Merendi), ehitusjärelvalveinsenerile (M.Jets) ja linna kinnisvara haldurile (V.Maisalu) korralduse koopia väljastamisega allkirja vastu ja Roland Kärmet’ile (Õhtu kallas 17-3, 90503 Haapsalu) koopia saatmisega posti teel.
4.	Korraldus jõustub teatavakstegemise päevast.
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul teatavakstegemisest.

Teet Kallasvee
Linnapea	Erko Kalev
	Linnasekretär